armvectores/hy_wikipedia_2023 huggingface dataset:
Մեծ աշտարակ

Մեծ աշտարակ  (իտալերեն՝ La grande torre), իտալացի նկարիչ Ջորջո դե Կիրիկոյի կտավ, նկարվել է 1921 թվականին։
Այս նկարը հանդիսանում է «Հավերժության նոստալջի» կոմպոզիցիայի ավելի մեծ ձևաչափով կրկնօրինակը, որը նկարչի կողմից նկարվել է 1913 թվականին։ Նրանում, ինչպես նաև իր մյուս աշխատանքների մեջ, Ջորջո դե Կիրիկոն հանդիսատեսին ծանոթացնում է պատկերների և խորհրդանիշների մետաֆիզիկական աշխարհի հետ։ Նկարում պատկերված է բարձր աշտարակ, որը երեկոյան արևով լուսավորված՝ կանգնած է մեծ ավազաթմբի վրա։ Աշտարակի հետևում տափաստանային բնանկար է` նարնջագույն-շագանակագույն ավազաթմբերով, ցախանոցների նման փոքր տներով, նոսր բուսականությամբ։ Առաջին պլանում պատկերված են երկու՝ աշտարակի համեմատությամբ փոքրիկ և աննշան մարդիկ։ Այս ամենի վրա տարածվում է ծանր ու ճնշող երկինքը, որի գույնը աշտարակի գագաթին սահուն կերպով անցնում է դեղնականաչավունից-թունդ կապույտի։ Նկարում պատկերված բնանկարը պահ է, որ առաջացնում է կանգնած ժամանակի տպավորություն, ինչը բնորոշ է մետաֆիզիկոսների աշխատանքներին։
1992 թվականին նկարը ձեռք է բերվել Ռուսաստանի Դաշնության մշակույթի նախարարության կողմից Ժամանակակից արվեստի պետական կենտրոնի համար։ Ժամանակակից արվեստի պետական կենտրոնը այն նվիրել է Պուշկինի անվան կերպարվեստի թանգարանին նրա 80-ամյակի կապակցությամբ։


== Տես նաև ==
Առեղծվածը և փողոցի գաղտնիքը
Մետաֆիզիկական նկարչություն


== Ծանոթագրություններ ==


== Գրականություն ==
Государственный музей изобразительных искусств имени А. С. Пушкина. Галерея искусства стран Европы и Америки XIX—XX веков. — М.: Красная площадь, 2007. — С. 226. — ISBN 978-5-900743-34-9
Ադրենալին (այլ կիրառումներ)

Ադրենալին, կարող է վերաբերել՝

Ադրենալին - (էպինեֆրին, β,3,4-տրիհիդրօքսի-N-մեթիլֆենիլալանին) հորմոն և նեյրոմիջնորդանյութ
Ադրենալին - 2006 թ. ամերիկյան ֆիլմ՝ նկարահանված Մարկ Նևելդայնի և Բրայան Թեյլորի կողմից
Ալվարո Մորտե

Ալվարո Անտոնիո Գարսիա (իսպ.՝ Álvaro Antonio García, փետրվարի 23, 1974(1974-02-23), Ալխեսիրաս), իսպանացի դերասան։ Կինոյում և հեռուստատեսությունում հայտնի է որպես Ալվարո Մորտե։ Առավել հայտնի է Antena 3 հեռուստաալիքի (հետո գնվել է Նեթֆլիքսի կողմից) թողարկած «Թղթե տունը» հեռուստասերիալում Սերխիոյի («Պրոֆեսոր») դերով։


== Կենսագրություն ==
Ալվարո Անտոնիո Գարսիան ծնվել և մեծացել է Իսպանիայի հարավում գտնվող Ալխեսիրաս քաղաքում։ Կարիերան փոքր դերի հեռուստատեսային դերով «Կենտրոնական հիվանդանոց» սերիալում, որից հետո նաև նկարահանվել է «25 հարկ», «Սերը հեղաշրջումների ժամանակ» և «Հին կամրջի առեղծվածը» հեռուստասերիալներում։ 2017 թվականին նկարահանվել է «Թղթե տունը» հեռուստասերիալում՝ մարմնավորելով Սերխիո պրոֆեսորի դերը։ Այդ դերի համար 2018 թվականին առաջադրվել է «Ֆերոս» մրցանակի։ Սերիալն ի սկզբանե ցուցադրվել է Antena 3 ալիքում, սակայն համաշխարհային ճանաչում է ստացել Նեթֆլիքսի ձեռքբերումից հետո։


== Անձնական կյանք ==
Մորտեն տիրապետում է երկու լեզվի, նա խոսում է ինչպես իսպաներեն (իր մայրենի լեզուն), այնպես էլ անգլերեն։
Նա ամուսնացած է դիզայներ Բլանկա Քլեմենտեի հետ։ Նրանք ունեն 2 երեխա՝ Ջուլիետը և Լեոն։


== Ֆիլմագրություն ==


== Ծանոթագրություններ ==
Ալիբոջան

Ալիբոջան, գյուղակ Արևմտյան Հայաստանում, Բիթլիսի վիլայեթի Բուլանըխի գավառակում։ Գտնվում էր Արածանիի աջակողմյան վտակ Կերմելիի օժանդակ Բելբելիքի ճյուղավորումներից մեկի վերին հոսանքում։
20-րդ դարի սկզբին ուներ 5 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Մեքս (ապրանքանիշ)

Մեքս (անգլ.՝ Mexx), նորաձևության միջազգային ընկերություն, որը մոդելավորում է հագուստներ տղամարդկանց, կանանց և երեխաների համար։


== Պատմություն ==
1970-ական թվականներին մոդելավորող Ռաթան Չադհան իր գործընկերներ Սեն Շարմայի,  Էդու Էդվենիի, Սուվիր Էրորայի Ռոնի Լոմենսի, Հորատո Հոյի ր Էրուն Մեհթայի հետ միասին սկսում են արտադրել  հատուկ մոդելավորված և պիտակավորված հագուստեղեն և տրամադրել դրանք Նիդերլանդների մեծածախ վաճառասրահներին։ Ընկերությունը վերափոխելով՝ նրանք ստեղծում են հագուստի երկու հայտնի ապրանքանիշ՝ «Մուսթաշ» տղամարդկանից, իսկ «Էմանուել» կանանց համար։ 1968 թ․ երկու ապրանքանիշները միավորվում են․ M (Մուսթաշ)  + E (Էմանուել) + XX  (հապավումը «համբույր համբույր») ստեղծելով MEXX։ Ժամանակի ընթացքում Մեքսը դարձել է միջազգային ապրանքանիշ՝ 55 երկրներում ունենալով շուրջ 800 վաճառասրահ և ավելի քան 10.000 վաճառքի կետ։ Այն ընդարձակվել է շատ արագ և ներկայում միջազգայնորեն ճանաչված ընկերություն է, որը աշխարհում ունի շուրջ 6.000 աշխատակից։ 2001 թվականին Մեքսը գնվել է ամերիկացի մոդելավորող Լիզ Քլեյբորնի կողմից 264 միլիոն դոլարով և վաստակել 275 միլիոն դոլար։
Այսպիսով, երկար տարիներ այն պատկանել է Լիզ Քլեյբորնին, բայց 2011 թվականին Լիզ Քլեյբորնը սնանկության պատճառով Մեքսը վաճառել է The Gores Group մասնավոր ընկերությանը, սակայն Մեքսը կարողացավ պահպանել հետաքրքրությունը վաճառասրահներում։


=== Սնանկացում ===
2012 թվականին Մեքսը  հայտարարեց 86 միլիոն եվրո, իսկ 2013 թվականին՝ 82 միլիոն եվրո կորցնելու մասին։ 2014թ․ դեկտեմբերի 4-ին  Ամստերդամի տարածաշրջանային դատարանը Մեքսի երեք ընկերությունների սնանկ ճանաչեց։ 2014 թվականի դեկտեմբերի 5-ին նիդերլանդացի դատավոր Ֆրիթս Քեմփը հայտարարեց, որ Մեքսի 315 վաճառասրահները, որոնք տեղակայված են Կանադայում, սնանկ են։


=== Eroglu Holding-ը Մեքսի նոր սեփականատեր ===
2015 թվականի հունվարի 29-ին թուրքական Eroglu Holding-ը ձեռք բերեց Մեքս նորաձևության ապրանքանիշը և պլանավորեց բացել մեծ թվով վաճառակետեր ամբողջ Եվրոպայում։ 2015 թվականի փետրվարին Մեքսը վերաբացեց իր խանութները։


== Արտադրանք ==
Տղամարդկանց, կանանց և երեխաների համար նախատեսված նորաձև իրերից բացի Մեքսն արտադրում է կոշիկից մինչև աքսեսուարներ, նաև պայուսակներ, շարֆեր, գորգեր և անկողնային պարագաներ։


== Մեքսի վաճառակետերի ցանկը ==
Ընկերության հավաքածուները և աքսեսուարները վաճառվում են շուրջ 300 մանրածախ, հայտնի մասնաճյուղերի, մասնագիտացված և այլ վաճառակետերում։


== Ծանոթագրություններ ==


== Արտաքին հղումներ ==
Mexx Europe
Mexx Canada
Կարկասսոն Սյուդ (կանտոն)

Կարկասսոն Սյուդ (ֆր.՝ Carcassonne-Sud), Ֆրանսիայի կանտոն է, գտնվում է Լանգըդոկ-Ռուսիլյոն շրջանում։ Օդ դեպարտամենտի կանտոնն է։ Մտնում է Կարկասոն օկրուգի մեջ։ Համաձայն 1999 թվականի մարդահամարի կանտոնի բնակչությունը 8930 մարդ էր։Կանտոնի համարը 1132 է։ Կանտոնում կա 1 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Կալավագյաժե

Կալավագյաժե, գյուղ Արևմտյան Հայաստանում, Բիթլիսի վիլայեթի Գենջի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Բեատրիս Ռուբինյան

Բեատրիս Ռուբինյան (1075 - մոտ 1130), Կիլիկիայի հայոց իշխան Կոստանդին Ա Ռուբինյանի (1095-1100) դուստրը, Եդեսիայի կոմսության երրորդ առաջնորդի՝ Ժոսլեն I-ի կինը (1118-1131)։ Նրա որդիներից Ժոսլեն II-ը ժառանգել է հայրական կալվածքը։
Ունեցել է 2 եղբայր՝ Թորոս և Լևոն, ովքեր հաջորդաբար ժառանգել են Ռուբինյանների գահը։
Երբ Լևոն Ա-ն իր կնոջ և որդիներ՝ Թորոսի ու Ռուբենի հետ միասին գերվում է Բյուզանդիայի կողմից և տեղափոխվում Կոստանդնուպոլիս Բեատրիսը իր կրտսեր եղբորորդիներ Ստեփանին և Մլեհին տեղափոխում է Եդեսիայի կոմսություն մինչև Թորոսի փախուստը։


== Ծանոթագրություններ ==
Մուրոմ (Վլադիմիրի մարզ)

Մուրոմ, հնագույն քաղաք Ռուսաստանում։ Տեղակայված է Օկա գետի ձախ ափին, Վլադիմիր քաղաքից 137 կմ հեռավորության վրա՝ Նիժնի Նովգորոդի մարզի սահմանին։ Քաղաքը Մոսկվա-Կազան երկաթուղու կարևորագույն հանգույցներից մեկն է։


== Բնակչություն ==
XXI դարի սկզբին, չնայած քաղաքային բնակչության զգալի անկմանը, Մուրոմը շարունակում է մնալ տարածաշրջանի երրորդ քաղաքը բնակիչների թվաքանակի առումով, հաջորդելով Վլադիմիրին (357 024 ) և Կովրովին (137 594)։

Ժողովրդագրություն1959 -ից 1992 թվականներին Մուրոմայի բնակչությունն աժել է 2 անգամ։ Աճը հիմնականում պայմանավորված էր գյուղական բնակչության՝ միգրանտների քաղաք տեղափոխմամբ  (չնայաժ 1960-ական թվականներին ծնելիությունը խիստ նվազել էր)։ 1980—1990- ական թվականների ճգնաժամը պատճառ հանդիսացավ մահացությունների ավելացման և ծնելիության նվազման։ 

Ազգային կազմՆերկայումս ռուսները կազմում են ազգաբնակչության 95% -ը։ Քաղաքում բնակվում են նաև այլ էթնիկ խմբեր՝  թաթարներ, ուկրաինացիներ, բելառուսներ, Մոլդովացիներ, լեհեր, չեխեր, հայեր և այլ ազգի ներկայացուցիչներ։


=== Արդյունաբերություն ===

2016 թվականին քաղաքի արտադրության, իրականացրած աշխատանքների և ծառայություններից ստացված հասույթը կազմել է 25,1 միլիարդ ռուբլի։
2016 թվականի հունվար - նոյեմբեր ամիսներին ամսական միջին աշխատավարձը կազմել է 26 139.4 ռուբլի։
Մեքենաշինություն և մետաղամշակում (7,4 մլրդ ռուբ.)

«Մուրոմի ռադիոկայան» ԲԲԸ,
« „Ձայնատեխնիկա“ Գիտահետազոտական ինստիտուտ» ԲԲԸ,
«Մուրոմի ուղեսլաքների գործարան» ԲԲԸ,
«Մուրոմջերմաքարշ» ԲԲԸ,
« Մուրոմի մեքենաշինական գործարան»  ԲԲԸ,
«Մուրոմի ռադիոսարքավորումների գործարան»  ԲԲԸ,
«Մուրոմի սարքաշինական գործարան»  ԲԲԸ,
«Մուրոմի մեխանիկական վերանորոգման գործարան» ԲԲԸ,
«Մուրոմի խողովակների և կցամասերի գործարան»
«Մուրոմէներգոմաշ» (մետաղական կոնստրուկցիաներ) ԲԲԸ։Փայտանյութի, փայտամշակման և  թղթի արդյունաբերություն (1,0 մլրդ ռուբ.)

«Մուրոմ» (Մուրոմի նրբատախտակի գործարան)Շինանյութերի արդյունաբերություն (0,54 մլրդ ռուբ.)

« Իմպերիալ» ՍՊԸ,
Բետոնե արտադրանքների գործարան։Թեթև արդյունաբերություն (0,5 մլրդ ռուբ.)

«Կարմիր ճառագայթ» (սնանկ) ՍՊԸ
«„Բուրևեստնիկ“ կոշիկի ֆաբրիկա»,
«Մուրոմլեն» ԲԲԸ,
«Տորիս-Գրուպ» ԱՀ։Սննդի արդյունաբերություն (0,5 մլրդ ռուբ.)

«Լիկյորի-օղու գործարան „Մուրոմսկի“» (սնանկ) ԲԲԸ,
«Դեքստրինի գործարան» ՓԲԸ,
«Հացամթերքների գործարան» ԲԲԸ,
«Միսկոմբինատ» (սնանկ) ԲԲԸ,
«Ալրաղաց» (սնանկ) ԲԲԸ։Էներգետիկա

«Քաղաքային էլեկտրոցանցեր»,
«Ջեռուցման ցանցեր»։


== Մուրոմի քույր քաղաքներ ==
 Մոստ, Չեխիա
 Բոբրույսկ, Բելոռուսիա (գործընկերության համաձայնագիր)
 Մեխիկո, Մեքսիկա (2010 թվականից)


== Ծանոթագրություններ ==


== Արտաքին հղումներ ==
Քաղաքը մարզպետարանի կայքում
Կառավարության պաշտոնական սերվեր
Տեղեկություններ ճանապարհորդների համար Murom- ի մասին։ Տեսարժան վայրեր, հյուրանոցներ, քաղաքի քարտեզ
Քաղաքի Վիրտուալ սխեման Archived 2010-11-17 at the Wayback Machine.
Միրասեմա դու Տոկանտինսի գավառ

Միրասեմա դու Տոկանտինսի գավառ (պորտ.՝ Microrregião da Miracema do Tocantins)՝ գավառ Բրազիլիայում, մտնում է Սեարա նահանգի մեջ։ Մտնում է Արևմտյան Տոկանտինսի մարզի մեջ։ Բնակչությունը կազմում է 145 535 մարդ 2006 թվականի տվյալով։ Զբաղեցված տարածքը 34 721,860  կմ²։ Բնակչության խտությունը 4,2  մարդ/կմ²։


== Վիճակագրություն ==
Համախառն ներքին արտադրանքը կազմել է 400 754 131,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2004 թվականին կազմում է 2847,44 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,697։


== Գավառի կազմ ==
Գավառի կազմի մեջ են մտնում հետևյալ համայնքները.

Կազեարա
Գուարաի
Վարջա

Վարջա, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Խուան Ագուդելո

Խուան Սեբասիան Ագուդելո (անգլ.՝ Juan Sebastián Agudelo, նոյեմբերի 23, 1992(1992-11-23), Manizales, Կոլումբիա), կոլումբիական արմատներ ունեցող ամերիկացի ֆուտբոլիստ։ Ներկա պահին հանդիսանում է «Նյու-Ինգլենդ Ռևոլյուշն» ամերիկյան ակումբի և Ամերիկայի ազգային հավաքականի հարձակվողը։
Ագուդելոյի ընտանիքը Կոլումբիայից է, նրանք արտագաղթել են ԱՄՆ, երբ Խուանը 7 տարեկան էր։


== Ակումբային կարիերա ==
Ագուդելոն «Նյու Յորք Ռեդ Բուլզ» ակումբի ֆուտբոլային ակադեմիայի սանն է։ 2010 թվականի ապրիլի 27-ին Լամար Հանթի գավաթի մրցության շրջանակներում՝ «Ֆիլադելֆիա Յունիոնի» դեմ խաղում նա կատարել է իր նորամուտը։ Նույն թվականի հոկտեմբերի 9-ին նա «Ռեալ Սոլթ-Լեյքի» դեմ խաղում կատարել է իր նորամուտը արդեն՝ MLS-ում։ 2011 թվականի մարտի 20-ին «Սիեթլ Սաունդերսի» դեմ խաղում Խուանը հեղինակել է իր առաջին գոլը ակումբի կազմում։
2011 և 2012 թվականների մրցաշրջանների միջև ընկած հատվածում Ագուդելոն մարզվել է սկզբում գերմանական «Շտուտգարտի» այնուհետև՝ անգլիական «Լիվերպուլի» հետ։ 2012 թվականի մայիսին Խուանը որպես Խիտ Պիրսին փոխարինող տեղափոխվում է «Չիվաս ԱՄՆ»։ Մայիսի 20-ին կայացած «Լոս Անջելես Գելաքսիի» դեմ խաղում նա կատարում է իր նորամուտը նոր ակումբի կազմում։ 2013 թվականի մարտի 10-ին «Դալլասի» դեմ խաղում Ագուդելոն հեղինակում է «Չիվասի» կազմում իր առաջին գոլը։ Արդեն 2013 և 2014 թվականների մրցաշրջանների արանքում Խուանը սկսում է իր մարզումները շոտլանդական «Սելտիկի» և անգլիական «Վեստ Հեմի» հետ։
2013 թվականի մայիսի 7-ին Ագուդելոն տեղափոխվում է «Նյու-Ինգլենդ Ռևոլյուշն»։ Մայիսի 19-ին «Դինամո Հյուսթոնի» դեմ խաղում նա կատարում է իր նորամուտը նոր ակումբի կազմում։ Մեկ շաբաթ անց «Տորոնտոյի» դեմ խաղում Ագուդելոն հեղինակում է իր առաջին գոլը «Նյու-Ինգլենդ Ռևոլյուշնի» կազմում։
Ամռանը Խուանը ստանում է ծնկի վնասվածք, որի պատճառով էլ մեկ ամսով հեռանում է ֆուտբոլից։ Օգոստոսի 9-ին անգլիական «Սթոք Սիթին» հայտարարում է Ագուդելոյի հետ նախնական պայմանագրի կնքման մասին, համաձայն որի Ագուդելոն ձմեռային տրասֆերային պատուհանի ընթացքում՝ 2014 թվականի հունվարի 1-ին պետք է համալրի թիմի կազմը։ Տեղափոխումից շատ քիչ ժամանակ անց Խուանը կնքելով վարձավճարային պայմանագիր տեղափոխվում է նիդերլանդական «Ուտրեխտ»։


=== Ակումբային վիճակագրություն ===
2014 թվականի մայիսի 3-ի դրությամբ


== Միջազգային կարիերա ==
Ագուդելոն հանդես է եկել տարբեր տարիքայինների համախմբող ազգային հավաքականներում։ 2010 թվականի նոյեմբերի 17-ին ՀԱՀ-ի ազգային հավաքականի դեմ ընկերական խաղում նա կատարում է իր նորամուտը ԱՄՆ-ի ազգային հավաքականի կազմում։ Հենց այդ խաղում նա հեղինակում է իր նորամուտային և առաջին, իսկ հավաքականի համար հաղթական գոլը։ 2011 թվականին նա մասնակցություն է ունենում ԿՈՆԿԱԿԱՖ-ի ոսկե գավաթին, որի շրջանակներում ԱՄՆ-ի հավաքականը զբաղեցնում է երկրորդ հորիզոնականը։ Այդ մրցաշարում Ագուդելոն թիմի հիմնական կազմի ֆուտբոլիստներից էր և առանց բացառությունների մասնակցություն էր ունեցել բոլոր խաղերին։


=== Միջազգային վիճակագրություն ===
2015 թվականի ապրիլի 18-ի դրությամբ


=== Գոլերը ԱՄՆ-ի հավաքականի կազմում ===


== Ձեռքբերումներ ==
Միջազգային

ԿՈՆԿԱԿԱՖ-ի ոսկե գավաթի մրցության արծաթե մրցանակակիր։ 2011


== Ծանոթագրություններ ==


== Արտաքին հղումներ ==
Վիճակագրությունը soccerway կայքում
Ֆուտբոլիստի էջը MLS-ի պաշտոնական կայքում
Ռեդկինո (գյուղ, Խոլմ-Ժիրովսկի շրջան)

Անվան այլ կիրառումների համար տե՛ս՝ ՌեդկինոՌեդկինո (ռուս.՝ Редькино), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ուրազբաևո (այլ կիրառումներ)

Ուրազբաևո, կարող է վերաբերել՝

Ուրազբաևո - գյուղ Ռուսաստանի Բաշկորտոստան հանրապետության Իշիմբայսկի շրջանի կազմում։
Ուրազբաևո - գյուղ Ռուսաստանի Բաշկորտոստան հանրապետության Խայբուլինսկի շրջանի կազմում։
Նիզշի Օլչեդաև

Նիզշի Օլչեդաև (ուկրաիներեն՝ Нижчий Ольчедаїв), գյուղ Ուկրաինայի Վիննիցայի մարզի Մոգիլյով-Պոդոլսկիի շրջանում։ Հիմնադրվել է 1660 թվականին։
2001 թվականի տվյալներով Նիզշի Օլչեդաև գյուղում բնակվում էր 420 մարդ։ Բնակավայրը զբաղեցնում է 1,3 կմ² տարածք։ Բնակչության խտությունը կազմում էր 323,08 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պատանի Դավիթ (կտավ)

Պատանի Դավիթ, ՀԽՍՀ ժողովրդական նկարիչ Էդուարդ Իսաբեկյանի աշխատանքը՝ Հայաստանի ազգային պատկերասրահում։


== Պատմություն ==
1950-ական թվականների սկզբներից Իսաբեկյանի ուշադրության կենտրոնն է դառնում հայկական ժողովրդական վեպը՝ «Սասունցի Դավիթ»-ը։ Նկարչին հուզում են ժողովրդական ստեղծագործության լավատեսությունը, հումանիստական ոգին, ժողովրդի հավատը դեպի բարու ու ազնիվի հաղթանակը, նրա ոչնչով չմեղմացող ատելությունն անարդարի ու չարի հանդեպ…
Հայկական լեռնաշխարհ։ Աժդահա լեռների ստորոտում վեհորեն հոսում է գետը։ Հեռվում՝ թշնամու կողմից ավերված գյուղ։ Նկարի առաջին պլանում կանգնած է ուժեղ, գեղեցիկ, պատանի Դավիթը։ Ձախ ձեռքով նա հենվել է հայրենի երկրի ճարտարապետական կոթողներից մեկի բեկորին. աջում՝ նետ և աղեղ է։ Կենտրոնացած ու մտազբաղ է Դավիթը։ Դառնությամբ է նա նայում ավերակ դարձած հայրենի երկրին։
Սակայն դառնության հետ ջերմ մարդկային սիրտ է բաբախում նրա սլացիկ մարմնում։ Նույնիսկ կատաղի գազանն է խոնարհվել նրա ուժեղ ու բարի սրտի առջև։ Իսաբեկյանը մեծ վարպետությամբ կարողացել է արտահայտել վիպերգի խոհական ոգին, նրա էպիկական, փիլիսոփայական էությունը։


== Կտավը հուշադրամի վրա ==
2014 թվականին Էդուարդ Իսաբեկյանի 100-ամյա հոբելյանին նվիրված լույս ընծայվեց հուշադրամ, որի մի երեսին «Պատանի Դավիթ» աշխատանքն է։


== Ծանոթագրություններ ==


== Արտաքին հղումներ ==
Էդուարդ Իսաբեկյանի պաշտոնական կայքը
Քալհուն շրջան (Հարավային Կարոլինա)

Անվան այլ կիրառումների համար տե՛ս՝ Քալհուն (այլ կիրառումներ)Քալհուն շրջան (անգլ.՝ Calhoun County), ԱՄՆ Հարավային Կարոլինա նահանգի 46 վարչական միավորներից մեկը։ Ընդհանուր տարածությունը 1.015 կմ² է, բնակչությունը՝ 15.185 մարդ (2000 թ. տվյալներով)։ Շրջկենտրոնն է Սենտ Մեթյուս բնակավայրը։ Կազմավորվել է 1908 թ.։
Կրեմ-ֆրեշ

Կրեմ-ֆրեշ (ֆր.՝ crème fraîche՝ թարմ կրեմ), ֆրանսիական կաթնաթթվային մթերք, որը պարունակում է 30%-ից քիչ յուղ (սովորաբար՝ 15-18 կամ 28%)։ Նման է թթվասերին։ Պատրաստվում է կովի կաթից՝ կրեմի մերումով։ Կրեմ-ֆրեշն ունի հաճելի, աննշան թթու համ, առանց հավելումների։ Թթվասերից չի տարբերվում ո՛չ համով, և ո՛չ էլ ստացման տեխնոլոգիայով։
Բաղադրության մեջ թույլատրվում է մինչև 15% սախարոզ։ Վաճառքում սովորաբար առաջարկվում է բնական վիճակում կամ սխտորի հավելումով, համեմունքներով կամ կանաչիով, երբեմն նաև ժելատինով։ Օգտագործվում է նաև որպես սոուսների կամ ապուրների բաղադրիչ։
Կրեմ-ֆրեշ պատրաստելու համար կրեմը լցվում է պնակի մեջ, ապա ավելացվում են կաթնաթթվային բակտերիաները։ 20-40 °C ջերմաստիճանի պայմաններում, 18-40 ժամվա ընթացքում այս բակտերիաները կաթնային շաքարից դառնում են կաթնաթթու։ Իր յուրահատուկ համը և խտությունը կրեմ–ֆրեշը ստանում է նրանում պարունակվող սպիտակուցների դենատուրացման հետևանքով։ Կրեմ-ֆրեշի արտադրության մեջ չի թույլատրվում օգտագործել կայունացուցիչներ, կոնսերվանտներ և այլ հավելումներ։ Մերումից հետո կրեմ-ֆրեշը չի ենթարկվում լրացուցիչ ջերմային վերամշակման։
Ֆրանսիական խոհանոցում կրեմ-ֆրեշին մոտ է կրեմ-դուբլը, որն ունի ավելի բարձր յուղայնություն։


== Պատկերասրահ ==
Կրեմ-ֆրեշով պատրաստված ուտեստներ՝

		
		
		


== Ծանոթագրություններ ==
Ֆուենտե էլ Սաս դե Խարամա

Ֆուենտե էլ Սաս դե Խարամա (իսպ.՝ Fuente el Saz de Jarama), մունիցիպալիտետ Իսպանիայում, գտնվում է Մադրիդ շրջանում՝ Մադրիդի ինքնավար մարզերի կազմում։ Մունիցիպալիտետը գտնվում է Կունեկա-դել-Մեդիո-Խառամա շրջանում։ Բնակչությունը՝ 6320 մարդ (ըստ 2010 թվականի)։


== Արտաքին հղումներ ==
Ayuntamiento de Fuente el Saz de Jarama
Web de Fuente el Saz de Jarama 
Web papelería de Fuente el Saz de Jarama 
BANDA DE MUSICA VILLA DE FUENTE EL SAZ 
Web Biblioteca Municipal "El Pilar" de Fuente el Saz de Jarama  Archived 2007-09-27 at the Wayback Machine.
Un paseo por Fuente el Saz
Ficha municipal Archived 2016-03-04 at the Wayback Machine.
Series estadísticas del municipio Archived 2015-08-01 at the Wayback Machine.
Nomenclátor Oficial y Callejero
Ախալուբան (Խուլոյի շրջան)

Անվան այլ կիրառումների համար տե՛ս՝ Ախալուբան (այլ կիրառումներ)Ախալուբան (վրաց.՝ ახალუბანი), գյուղ Վրաստանի հարավարևմտյան հատվածում՝ Աջարիայի Ինքնավար Հանրապետության Խուլոյի շրջանում։
Գտնվում է ծովի մակարդակից 1340 մետր բարձրության վրա։ Հեռավորությունը շրջկենտրոն Խուլո քաղաքից կազմում է 12 կմ։
Ըստ 2014 թվականի մարդահամարի տվյալների՝ գյուղի բնակչությունը կազմում է 68 մարդ։ Գյուղի բնակիչները իսլամադավան վրացիներն են։


== Ծանոթագրություններ ==
Շուլիյա

Շուլիյա (ռուս.՝ Шулия), գետ Ռուսաստանում, հոսում է Բաշկորտոստանով։ Գետաբերանը գտնվում է Թաթարստանի հանրապետությունում գետի ձախ ափից 57 կմ հեռավորության վրա։ Գետի երկարությունը կազմում է 31 կմ, ավազանի տարածքը 118 կմ2 է։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Կամսոկումի ավազանային շրջանին, գետի ջրատնտեսային տեղամասը՝ Բելայա, գետի ենթաավազանը Բիրսկ գետն է մինչև թափվելը Բելայա, գետի գետային ավազանը Կամա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 10010201612111100026282
Կոդը ըստ հիդրոլոգիական հետազոտության (ՌԴ) — 111102628
Ավազանի կոդը — 10.01.02.016
Ծավալի համարը ըստ ՌԴ-ի — 11
Թողարկումը ըստ ՌԴ-ի — 1


== Ծանոթագրություններ ==
Սանդղկավանքի ավետարան

«Սանդղկավանքի ավետարան», հայկական ձեռագիր մատյան։
Պահպանվում է Երևանի Մեսրոպ Մաշտոցի անվան Մատենադարանում (ձեռագիր № 3793)։ 1053 թվականին Արշարունիքի Սանդղկա Սբ․ Աստվածածին վանքում ընդօրինակել և մանրանկարել է Հովհաննես Սանդղկավանեցին։ Ձեռագիրն ունի 39 x 30 սմ մեծություն, 310 մագաղաթյա թերթ, գրված է երկաթագրով։ Ավետարանի նկարազարդումից պահպանվել են չորս ավետարանիչների, անվանաթերթերի և երկու խորանների պատկերներզ «Մաւոթեոս ավետարանիչ», մանրանկար 1053 թվականին Սանդղկավանքում պատկերազարդված Ավետարանից, մանրանկարիչ "Հովհաննես Սանդղկավանեցի (Երևանի Մեսրոպ Մաշտոցի անվան Մատենադարան, ձեռագիր № 3793), որոնք գեղարվեստական մտահղացմամբ ու ոճով համահնչյուն են նույն գրչի ընդօրինակած և ծաղկած «Մողն ու Ավետարան» և «Բեգունց Ավետարւրսն»-ի համապատասխան մանրանկարներին։ Ավետարանը թվագրված հայկական ձեռագրերից առաջինն է, որտեղ գունավոր զարդագրի հետ հանդիպում է նաև լուսանցազարդ և գլխազարդ։ Հիշատակարսնում գրիչը բացի իր ծնողներից՝ Դավթից և Մարիամից, հիշատակում է ձեռագրի գրչությանն ու մանրանկարչությանն օժանդակող անձանց՝ մագաղաթ հետող Մովսեսի, ոսկեդեղ կազմող Հովհաննես Սողիկի և ոսկեդեղ զուգող Թորոս Խառակի անունները։
Բշտիկաբորբ

Բշտիկաբորբ, բորբոքվում է մազերի արմատները։


== Հիվանդության պատճառը ==
Բշտիկաբորբի առաջացման հիմնական պատճառներ կարող են հանդիսանալ սխալ անձնական հիգիենան, մաշկի շփումը հագուստի հետ, մաշկի քորի ժամանակ սխալ կոմպրեսը և այլն։


== Կլինիկական պատկերը ==
Սկզբում մաշկի վրա հայտնվում է մի փոքր կարմիր բիծ, կամ հանգույց մազերի շրջանում, որը ձևավորում է թարախակույտ, լցված դեղնականաչավուն թարախով։ Թարախակույտը բացվում է կամ չորանում։ Հաճախ այն տարածվում է և օրգանիզմի նոր շերտեր թարախով պատում։ Հիվանդությունը վտանգավոր է հատկապես նորածինների համար։


== Արտաքին հղումներ ==
L73.9
704.8
31367
000823
derm/159
D005499
Նագավա

Նագավա (ճապ.՝ 長和町  'Նագավա-մատի'), ավան Ճապոնիայում։ Գտնվում է Նագանոյի պրեֆեկտուրայում։ Ավանի ամբողջ մակերեսը կազմում է 183,95 կմ², բնակչությունը՝ 6320 մարդ, իսկ խտությունը 34,36 մարդ/կմ²։


== Աշխարհագրական դիրք ==
Ավանը գտնվում է Հոնսյու կղզում, Նագանոյի պրեֆեկտուրայում Տյուբու տարածաշրջանում։ Այն սահմանակից է Սուվա, Ուեդա, Մացումոտո, Տինո քաղաքների և Սիմոսուվա, Տատեսինա ավանների հետ։


== Բնակչություն ==
Բնակչությունը կազմում է 6320 մարդ (2014 թվականի օգոստոսի 1), խտությունը՝ 34,36 մարդ/կմ²։


== Ծանոթագրություններ ==


== Արտաքին հղումներ ==
Պաշտոնական կայք(ճապոներեն)
Ժաննա Անդրեասյան

Ժաննա Արամի Անդրեասյան (փետրվարի 14, 1981(1981-02-14), Վրաստան), սոցիոլոգ, հոգեբան, սոցիոլոգիական գիտությունների թեկնածու։ ՀՀ կրթության, գիտության, մշակույթի և սպորտի նախարար (2022 թվականից), նախկինում եղել է ՀՀ աշխատանքի և սոցիալական հարցերի նախարարի  տեղակալ (2019-2020), ՀՀ կրթության, գիտության, մշակույթի և սպորտի նախարարի տեղակալ (2020-2022)։


== Կենսագրություն ==
Ժաննա Անդրեասյանը ծնվել է 1981 թվականին, Վրաստանում։ 1998-2002 թվականներին սովորել է Երևանի պետական համալսարանի  փիլիսոփայության, հոգեբանության և սոցիոլոգիայի ֆակուլտետի սոցիոլոգիայի բաժնում և ստացել բակալավրի աստիճան, 2002-2004 թվականներին՝ Երևանի պետական համալսարանի փիլիսոփայության, հոգեբանության և սոցիոլոգիայի ֆակուլտետի սոցիոլոգիայի բաժնում՝ ստանալով մագիստրոսի աստիճան, 2004-2008  թվականներին՝ Երևանի պետական համալսարանի սոցիոլոգիայի ֆակուլտետի ասպիրանտուրայում։
1997-2002 թվականներին եղել է «Կանչ» մանկապատանեկան շաբաթաթերթի թղթակից, 2003 –2004  թվականներին՝ «Կրթական ծրագրերի կենտրոն» ծրագրերի իրականացման գրասենյակ պետական հիմնարկի սոցիալական գնահատման օգնական, 2004-2010 թվականներին՝ «Կրթական ծրագրերի կենտրոն» ծրագրերի իրականացման գրասենյակ պետական հիմնարկի ՏՀՏ ներդրման ծրագրի մասնագետ, 2010-2012 թվականներին՝ «Կրթական ծրագրերի կենտրոն» ծրագրերի իրականացման գրասենյակ պետական հիմնարկի ՏՀՏ ներդրման ծրագրի ղեկավար, 2012-2017 թվականներին՝ «Կրթական ծրագրերի կենտրոն» ծրագրերի իրականացման գրասենյակ պետական հիմնարկի Բարձրագույն կրթության ծրագրի ղեկավար, 2017-2019 թվականներին՝ «Կրթական ծրագրերի կենտրոն» ծրագրերի իրականացման գրասենյակ պետական հիմնարկի ծրագրերի ղեկավար-տնօրենի տեղակալ։
2019 թվականի փետրվարին նշանակվել է ՀՀ աշխատանքի և սոցիալական հարցերի նախարարի տեղակալ, 2020 թվականի մարտի 5-ին՝ ՀՀ կրթության, գիտության, մշակույթի և սպորտի նախարարի տեղակալ, 2022 թվականի դեկտեմբերի 13-ին՝ ՀՀ կրթության, գիտության, մշակույթի և սպորտի նախարար։
Մեկնաբան Պետրոս Ղազարյանի կինն է։


== Գիտա-մանկավարժական գործունեություն ==
2004 թվականից դասավանդում է Երևանի պետական համալսարանի սոցիոլոգիայի ֆակուլտետում, 2018 թվականից՝ Երևանի Վ․ Բրյուսովի անվան պետական լեզվահասարակագիտական համալսարանում։
Զբաղվում է հետխորհրդային Հայաստանի հասարակական հիմնախնդիրների ուսումնասիրությամբ։ Գիտական աշխատանքները վերաբերում են սոցիոլոգիական մեթոդաբանության համապատասխանության և սոցիալական ցանցերի որակական բնութագրիչների ուսումնասիրությանը։


== Քննադատություն ==
Ժաննա Անդրեասյանը հայ մտավորականների և հասարակության կողմից քննադատվել է Նժդեհյան գաղափարախոսության դեմ իր ունեցած հանրային ելույթների պատճառով։ Նա ցեղակրոնությունը, որի նպատակը պատմական Հայաստանի տարածքում մեկ՝ հայկական պետության շրջանակներում հայ ժողովրդի միավորումն է, համարում է ֆաշիստական գաղափարախոսություն։


== Անդամակցություն ==
Սոցիոլոգիայի միջազգային ընկերակցության անդամ, 2016


== Ընտանիք ==
Ամուսնացած է։ Ամուսինը լրագրող, հաղորդավար Պետրոս Ղազարյանն է։


== Ծանոթագրություններ ==
Բելառուսի ֆուտբոլի ազգային հավաքական

Բելառուսի ֆուտբոլի ազգային հավաքական, ներկայացնում է Բելառուսը ֆուտբոլի ասոցիացիայում և կառավարվում է Բելառուսի ֆուտբոլի ֆեդերացիայի կողմից։ Բելառուսի տնային մարզադաշտը Բորիսով մարզադաշտն է Բորիսովում։ Բելառուսը դեռ որոկավորված չէ Ֆիֆայի աշխարհի առաջնության կամ ՈւԵՖԱ-ի եվրոպական առաջնության համար։ Մինչև 2014 թվականի դեկտեմբերը թիմի մարզիչը եղել է Ալեքսանդր Խացկևիչը։


== Պատմություն ==
Սովետակն Միության փլուզումից հետո Բելառուսը իր առաջին խաղը խաղացել է 1992 թվականի հուլիսի 20-ին Լիտվայի դեմ։ Դրանից առաջ Բելառուսի որոշ խաղացողներ խաղում էին ԽՍՀՄ-ի ազգային ֆուտբոլային թիմում։ ՖԻՖԱ-ի կողմից ճանաչված միջազգային ընկերական առաջին խաղը եղել է 1992 թվականի հոկտեմբերի 28-ին Ուկրաինայի դեմ։ Բելառուսն առաջին անգամ հաղթել է 1994 թվականի հոկտեմբերի 12-ին Լյուքսեմբուրգի դեմ խաղում։ Բելառուսը դեռ որոկավորված չէ ՖԻՖԱ-ի աշխարհի առաջնության կամ ՈւԵՖԱ-ի եվրոպական առաջնության համար։ 1990-ականներին կարևոր հաջողության պակասի փոխարեն հավաքականը հասել է որոշ նշանակալի արդյունքների, ինչպիսիք են Նիդեռլանդների դեմ տնային խաղում հաղթանակը Եվրո 1996-ին և 2 ոչ-ոքի Եվրո 2000-ի որակավորման փուլում Իտալիայի դեմ։
Էդուարդ Մալոֆևեվի ղեկավարության ժամանակ թիմը շատ մոտ էր Գերմանիային հաղթելուն 2002 թվականի առաջնության ժամանակ Ճապոնիայում և Հարավային Կորեայում։
Եվրո 2004-ի իրենց որակավորման արշավը շատ անհաջող էր. Բելառուսը պարտվեց 8 խաղերից 7-ում։ Դրանից հետո յուրաքանչյուր մարզիչի հետ միասին (Անատոլի Բայդաչնի, Յուրի Պունտուս և Բերնդ Սթենջ) թիմը բարելավեց իր խաղային հմտությունները։ Որպես արդյունք՝ բելառուսը գրանցեց ավելի շատ գոլեր, քան առաջ"
Բելառուսը որոշ հաջողությունների է հասել անչափահասների առաջնությունում։ 2002 թվականին թիմը մրցեց ընդդեմ Ուկրաինայի և Ռուսաստանի «LG գավաթը» հաղթելու համար։ 2004 թվականին նրանք հաղթեցին Մալթայի ֆուտբոլի հավաքականին։


== Տնային մարզադաշտ ==
Թիմը իր խաղերի մեծամասնությունը խաղացել է Մինսկի Դինամո մարզադաշտում։
Երբեմն օգտագործվել են նաև այլ մարզադաշտեր՝ Մոլոդեչնո քաղաքի մարզադաշտը, Վիտեբսկի կենտրոնական սպորտային համալիրը, Գոմելի կենտրոնական մարզադաշտը, Բրետսկիի տարածաշրջանային համալիրը։
2012 թվականի վերջին Դինամո մարզադաշտը փալվեց վերանորոգման համար, և թիմը սկսեց խաղալ այլ մարզադաշտերում։
2014 թվականից Բելառուսը տեղափոխվեց նորաբաց Բորիսով համալիր։


== Գույներ ==
1990-ական թվականներից մինչև վաղ 2000-ական թվականներ Բելառուսը խաղում էր լիովին սպիտակ համազգեստով՝ երբեմն փոխելով սպիտակ շորտերը կանաչի։ 2004 թվականի ՈՒԵՖԱ Եվրոյից հետո Բելառուսը փոխեց հիմնական գույնը կարմիրի և պահպանեց կանաչ շորտերը։ 2011 թվականին տնային խաղի զգեստը փոխվեց լիովին կարմիրի։


== Հանդերձանքի մատակարարներ ==


== Kit suppliers ==


== UEFA European Championship record ==


== ՖԻՖԱ աշխարհի առաջնություն ==


== Արդյունքներ ==


=== Վերջին արդյունքներ ===


=== Կատարվելիք իրադարձություններ ===


== Տարբեր մրցակիցների դեմ խաղերի արդյունքներ ==


== Խաղացողներ ==


=== Ամենաշատ գավաթներն ունեցող խաղացողներ ===
Ներկայիս ակտիվ խաղացողները նշված են թավատառ


=== Top scorers ===
Ներկայիս ակտիվ խաղացողները նշված են թավատառ


== Managers ==


== Ծանոթագրություններ ==
Belarus Federation of Football (ռուս.) (անգլերեն)
Football.by (ռուս.)
Fan Site of the Belarus National Team Archived 2010-11-25 at the Wayback Machine.
Միրնոե (գյուղ, Վելիկա-Պիսարևկայի շրջան)

Անվան այլ կիրառումների համար տե՛ս՝ ՄիրնոեՄիրնոե (ուկրաիներեն՝ Мирне), գյուղ Ուկրաինայի Սումիի մարզի Վելիկա-Պիսարևկայի շրջանում։
1986 թվականի տվյալներով Միրնոե գյուղում բնակվում էր 70 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆոնտեներմոն

Ֆոնտեներմոն (ֆր.՝ Fontenermont), համայնք Ֆրանսիայի Ստորին Նորմանդիա մարզի Կալվադոս գավառում:
Բնակչությունը 2008 թվականի դրությամբ կազմում է 143 մարդ, բնակչության խտությունը` 51.25 մարդ/կմ²: Բնակավայրը զբաղեցնում է 2.79 կմ² տարածք:
2017 թվականի հունվարից Սեն Սևե Կալվադոս, Շամ դյու Բուլ, Կուրսոն, Լը Գաստ, Լը Մենիլ Բենուա, Լը Մենիլ Կոսուա, Մենիլ Կլենշան, Սեն Մանվիե Բոկաժ և Սետ Ֆրեր համայնքների հետ միասին հանդիսանում է Նու դը Սիեն համայնքի մաս:


== Աշխարհագրություն ==
Գտնվում է Փարիզ քաղաքից 260 կմ արևմուտք, Կան քաղաքից` 70 կմ հարավ-արևմուտք:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 97 աշխատունակ (15-64 տարեկան)  բնակիչ, որոնցից ակտիվ էին 65-ը, իսկ ոչ ակտիվները` 32: Ակտիվության ցուցանիշը կազմում է 67,0 %: 65 աշխատունակ մարդկանցից աշխատել է 54 անձ (30 տղամարդ և 24 կին): Գործազուրկ են եղել 11 անձ (5 տղամարդ և 6 կին): 32 անաշխատունակներից 6-ը եղել են աշակերտներ կամ ուսանողներ, 15-ը` թոշակառուներ, իսկ 11-ը չեն աշխատել տարբեր պատճառներով:


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Արժելիե

Արժելիե (ֆր.՝ Argeliers), համայնք Ֆրանսիայի Օկսիտանիա մարզի Օդ գավառում։
Բնակչությունը 2009 թվականի դրությամբ կազմում է 1683 մարդ, բնակչության խտությունը` 155.98 մարդ/կմ²։ Բնակավայրը զբաղեցնում է 10.79 կմ² տարածք։


== Աշխարհագրություն ==
Գտնվում է Փարիզ քաղաքից 620 կմ հարավ, Մոնպելիե քաղաքից` 85 կմ հարավ-արևմուտք, Կարկասոն քաղաքից` 50 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1071 աշխատունակ (15-64 տարեկան) բնակիչ, որոնցից ակտիվ էին 718-ը, իսկ ոչ ակտիվները` 353։ Ակտիվության ցուցանիշը կազմում է 67,0 %։ 718 աշխատունակ մարդկանցից աշխատել է 603 անձ (321 տղամարդ և 282 կին)։ Գործազուրկ են եղել 115 անձ (65 տղամարդ և 50 կին)։ 353 անաշխատունակներից 66-ը եղել են աշակերտներ կամ ուսանողներ, 165-ը` թոշակառուներ, իսկ 122-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Վարդենիս (այլ կիրառումներ)

Վարդենիս եզրը կարող է վերաբերել՝

Վարդենիս - գյուղ ՀՀ Արագածոտնի մարզում
Վարդենիս - լեռներ Հայաստանի Հանրապետության  Գեղարքունիքի, Վայոց ձորի մարզերի և Արցախի Հանրապետության սահամանագլխին՝ Սևանի ավազանի հարավային եզրին
Վարդենիս - Հայկական ԽՍՀ, ապա՝ ՀՀ վարչատարածքային միավոր այժմյան Գեղարքունիքի մարզի հարավ-արևելքում
Վարդենիս - գյուղ Արևմտյան Հայաստանում՝ Բիթլիսի վիլայեթի Մշո գավառում
Վարդենիս (Վասակաշեն, Ոսկեշեն, Բասարգեչար) - քաղաք ՀՀ Գեղարքունիքի մարզում
Վարդենիս - համայնք Գեղարքունիքի մարզում
Վարդենիս - լեռնագագաթ ՀՀ Գեղարքունիքի և Վայոց ձորի մարզերի սահմանագլխին
Վարդենիս - գետ Գեղարքունիքի մարզում՝ Սևանա լճի ավազանում
Վարդենիս - գետ Արագածոտնի մարզում, Քասախի գետի աջ վտակը
Վարդենիս - կազմավորվել է 1990 թվականին շրջանի և տարբեր գյուղերի կամավորականներից
Վարդենիս - երկօրյա թերթ
Շմիդմյուլեն

Շմիդմյուլեն (գերմ.՝ Schmidmühlen), կոմունա Գերմանիայի Բավարիա երկրամասում։
Ենթարկվում է Վերին Պֆալց վարչական շրջանին։ Մտնում է Ամբերգ Զալցբախի շրջանի կազմի մեջ։ Բնակչությունը 2371 մարդ (ըստ 2010 թվականի դեկտեմբերի 31-ի)։ Տարածքը 25,33 կմ² է։ Պաշտոնական կոդ՝ 09 3 71 148։


== Ծանոթագրություններ ==


== Արտաքին հղումներ ==
Պաշտոնական էջ
Սինթետիկ կենսաբանություն

Սինթետիկ կենսաբանություն (անգլ.՝ synthetic biology), նոր գիտական ուղղություն կենսաբանությունում, որը զբաղվում է նմանը չունեցող բնության մեջ, տրված հատկություններով և ֆունկցիաներով կենսաբանական համակարգերի նախագծմամբ և ստեղծմամբ։
Սինթետիկ կենսաբանությունը զարգացնում է գենային ինժեներիան, շարժվելով օրգանիզմների միջև մի քանի գեների տեղափոխումից մինչև արհեստական գենոմի ստեղծմանը։ 2003 թվականից սկսած այս թեմայով գիտական հրապարակումների թիվը արագ աճում է։ Երկարաժամկետ հեռանկարում այս ուղղությունը թույլ է տալիս ջրիմուռներից, բակտերիալ էլեկտրականությունից, ախտորոշիչ պատրաստուկներից, սինթետիկ պատվաստանյութերից, բակտերիաֆագներից և պրոբիոտիկներից ստանալ բիովառելիք, ինֆեկցիաների դեմ պայքարելու, բույսերի և կենդանիների արտադրողականությունը և կայունությունը բարձրացնելու համար։
Բացի սինթետիկ կենսաբանության արդյունքների գործնական գնահատականից, գոյություն ունի էթիկական հարց, թե արդյոք անձը իրավունք ունի իրականացնելու արհեստական էվոլյուցիա (միլիոնավոր անգամ արագացված, ի տարբերություն բնական էվոլյուցիայի), հաշվի առնելով այն, որ առկա չէ հետևանքների կանխատեսման բավարար մակարդակ։


== Պատմություն ==
1980 թ.-ին գերմանացի կենսաքիմիկոս Բարբարա Հոբը օգտագործեց «սինթետիկ կենսաբանություն» տերմինը, հաղորդելով, վերամիավորիչ ԴՆԹ֊ի տեխնոլոգիանն օգտագործելով ստացված տրանսգենային բակտերիայի մասին։ Ավելի ուշ, այդ տերմինը հանդիպել է 1990-ականների կեսերի մի շարք աշխատությունների մեջ, ինչպիսիք են Կլաուս Կոնցելմանի և Մաթիաս Շնելի աշխատությունները՝ նմանը չունեցող սինթետիկ գենոմային միաշղթա ՌՆԹ կատաղության վիրուսի մասին։
21-րդ դարում սինթետիկ կենսաբանության զարգացման առաջատար դերը խաղում է ամերիկյան գենետիկ Քրեյգ Վենթերն ու նրա անվան ամերիկյան գիտական ինստիտուտը։ 2010 թ․ վերջում Քրեյգ Վենթերի ինստիտուտում ստեղծվեց առաջին սինթետիկ գենոմով մանրէն, որը կոչվում էր Mycoplasma mycoides JCVI-syn 1.0 կամ "Synthia":


== Տեխնոլոգիաներ ==
Սինթետիկ կենսաբանության առաջին հաջողությունները, կապված են մազանոթների սեկվենացման մեթոդի հետ, բայց հետագայում օգտագործվեցին նոր սերնդի սեկվենացման մեթոդները, որոնք թույլ են տալիս ավելի արագ և ավելի էժան վերծանել գենոմը։ Իսկ մյուս կողմից, քիմիական-ֆերմենտային օլիգոնուկլեոտիդների սինթեզի մեթոդը՝ տրված հաջորդականությամբ, թույլ տվեց ստեղծել գեներ տրանսգենային միկրոօրգանիզմների համար։ Պոլինուկլեոտիդային շղթաներից արհեստական գենոմի հավաքման տեխնոլոգիան թույլ է տալիս չօգտագործել նյութապոխանակություն համակարգը խմորասունկի բջջում։


== Ծանոթագրություններ ==


== Արտաքին հղումներ ==
Биоинженер Джеймс Коллинз о программировании живых клеток, биопленках и создании пробиотиков на сайте ПостНаука
Алехин М.Д. Синтезируя живое, 12 августа 2011, http://www.nanonewsnet.ru/articles/2011/sinteziruya-zhivoe, проверено 04-10-2017.
Լը Վեռնե (Արյեժի գավառ)

Լը Վեռնե (ֆր.՝ Le Vernet), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Սավերդեն կանտոնի կազմի մեջ։ Հանդիսանում է Պամե շրջանը։
Համայնքի INSEE կոդ՝ 09331։


== Բնակչություն ==
Համայնքի բնակչությունը 2008 թվականին կազմում էր 632 մարդ։


== Տնտեսություն ==
2007 թվականի տվյալներով 403 աշխատունակ տարիքի մարդկանցից (15-64 տարեկան) 275-ը տնտեսապես ակտիվ էին, 128-ը անգործունակ (ակտիվության ցուցանիշը 68,2 %, 1999 թվականին եղել է՝ 65,5 %)։ 275 աշխատունակ բնակիչներից 251-ը աշխատում էին (136 տղամարդ և 115 կին), անաշխատանք էին 24-ը (11 տղամարդ և 13 կին)։ 128 անգործունակ մարդկանցից 31-ը աշակերտներ կամ ուսանողներ են, 43-ը թոշակառու, 54-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Լը Վեռնե» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-2-11 
«Լը Վեռնե» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-25
Կամեննոոզյորնոե

Կամեննոոզյորնոե (ռուս.՝ Каменноозёрное), գյուղ Ռուսաստանի Օրենբուրգի մարզի Օրենբուրգի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խերես դե լա Ֆրոնտերայի հնագիտական թանգարան

Խերես դե լա Ֆրոնտերայի հնագիտական թանգարան (իսպ.՝ Museo Arqueológico Municipal de Jerez de la Frontera), հնագիտական թանգարան Իսպանիայի հարավում, Կադիսի մարզի Խերես դե լա Ֆրոնտերա քաղաքի Պլասա դել Մերկադո հրապարակում՝ Ռիկելմե հրապարակի, Ռիվերո պատկերասրահի և Սան Մատեո եկեղեցու հարևանությամբ։ Թանգարանը գտնվում է 18-րդ դարի շենքում, որը 1962 թվականին ընդգրկվել է Իսպանիայի մշակութային ժառանգությունների ցանկում (իսպ.՝ Bien de Interés Cultural):


== Պատմություն ==
Թանգարանը հիմնադրվել է 1873 թվականին՝ որպես քաղաքային հնագիտական հավաքածու, որը ներառել է անհատների նվիրաբերված նմուշներ։ Տեղակայված է եղել Խերես դե լա Ֆրոնտերայի քաղաքապետարանի հին շենքում։ Հանրության համար բացվել է 1935 թվականին։ 1963 թվականին դարձել է քաղաքային հնագիտական թանգարան։ 1972 թվականին շենքի անմխիթար պատճառով թանգարանը փակվել է և շուրջ 20 տարի հավաքածուն պահպանվել է։ 1982 թվականին թանգարանի հոգածությունն իր վրա է վերցրել Ռոսալիա Գոնսալեսը։ 1983 թվականին քաղաքային խորհրդի որոշմամբ թանգարանը տեղակայվում է Պլասա դել Մերկադո հրապարակում։ Երկար վերանորոգումից հետո թանգարանը վերաբացվել է 1992 թվականին։


== Հավաքածու ==
Թանգարանը ունի ցուցադրված բազմաթիվ հավաքածուներ, ինչպես նաև փոխառություններ այլ թանգարաններից։
Հավաքածուն ներառում է սաղավարտ Կորինթոսից, չափազանց հազվադեպ նմուշ Իսպանիայում, որը հայտնաբերվել է Խերես դե լա Ֆրոնտերայի մենաստանի մոտ Գվադալետե գետի տարածքում։ Հավաքածուն ներառում է նաև հռոմեական կերամիկա և այլ նմուշներ։


== Սրահներ ==
Թանգարանի սրահները՝:

Բակ՝ նախահռոմեական, հռոմեական, վեստգոթական շրջանների նմուշներ
Սրահ 1՝ Աշխարհագրություն
Սրահ 2՝ Հին քարի դար
Սրահ 2՝ Նոր քարի դար
Սրահ 3՝ Էնեոլիթ
Սրահ 4՝ Նախապատմական շրջան
Սրահներ 4, 5 և 6՝ Հռոմեական կայսրության ժամանակաշրջան
Սրահ 6՝ Վեստգոթական շրջան
Սրահ 7՝ Դրամագիտություն
Սրահներ 8 և 9՝ Իսլամական և ուշ միջնադարյան շրջան
Սրահ 9՝  XIV-XVIII դարեր


== Պատկերասրահ ==

		
		
		
		
		
		
		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Պաշտոնական կայք Archived 2014-10-25 at the Wayback Machine.
Քեշկ

Քեշկ, գյուղ Արևմտյան Հայաստանում, Էրզրումի վիլայեթի Խամուրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ֆրանկո Բարեզի

Ֆրանկո Բարեզի (իտալերեն՝ Franco Baresi, մայիսի 8, 1960(1960-05-08), Տրավալիատո, Բրեշիա, Լոմբարդիա, Իտալիա), Իտալիայի ֆուտբոլի երիտասարդական հավաքականի մարզիչ։ Նախկինում՝ ֆուտբոլիստ (պաշտպան)։ Ողջ կարիերայի ընթացքում խաղացել է միայն Միլան ակումբի կազմում։ 15 տարի եղել է թիմի ավագը։ Հանդես է եկել նաև Իտալիայի ազգային հավաքականում։
Ճանաչվել է համաշխարհային ֆուտբոլի լավագույն պաշտպաններից մեկը։
Միլան ակումբի 6 համարի մարզաշապիկը ամրագրված է Բարեզիի անունով և հանված շրջանառությունից։ 1999 թվականին ընտրվել է ակումբի դարի ֆուտբոլիստ։


== Նվաճումներ ==


=== Միլան ===
Իտալիայի չեմպիոն (6). 1978/79, 1987/89, 1991/92, 1992/93, 1993/94, 1995/96
Սերիա B չեմպիոն (2). 1980/81, 1982/83
Միտրոպայի գավաթակիր (1). 1982
Իտալիայի սուպերգավաթ (4). 1988, 1992, 1993, 1994
Եվրոպայի Գավաթ/Չեմպիոնների Լիգայի հաղթող (3). 1988/89, 1989/90, 1993/94
ՈՒԵՖԱ Սուպեր գավաթակիր (3). 1989, 1990, 1994
Միջմայրցամաքային գավաթ (2). 1989, 1990


=== Ազգային ===
Աշխարհի չեմպիոն. 1982
Աշխարհի բրոնզե մեդալակիր. 1990
Աշխարհի փոխչեմպիոն. 1994


=== Անհատական ===
Ոսկե Գնդակի արծաթե մրցանակակիր. 1989
ՖԻՖԱ Աշխարհի առաջնության բոլոր ժամանակների հավաքական. 1990
Սերիա A-ի տարվա լավագույն խաղացող. 1989/90
20-րդ դարի մեծագույն ֆուտբոլիստների կազմ՝ ըստ World Soccer-ի. 19-րդը
ՖԻՖԱ 100
Գաետանո Շիրեայի մրցանակակիր. 1994


== Աղբյուրներ ==
ՖԻՖԱ պրոֆիլը Archived 2014-03-17 at the Wayback Machine.
Բարեզիի ոչ պաշտոնական կայքը
Բեքիմ Բալյայ

Բեքիմ Աբդյուլ Բալյայ (ալբ․՝ Bekim Abdyl Balaj, հունվարի 11, 1991(1991-01-11)[…], Շկոդեր, Ալբանիա), ալբանացի ֆուտբոլիստ, խաղացել է հարձակվողի դիրքում, հանդես է գալիս ռուսական «Ախմատ» ակումբում և Ալբանիայի ազգային հավաքականում։


== Ակումբային գործունեություն ==
Բեքիմ Բալյայն իր կարիերան սկսել է ալբանական «Վլազնիա» ակումբի կազմում։ Արդեն 17 տարեկանում Բալյայը առաջին անգամ հանդես է եկել բարձր մակարդակի խաղերում՝ 2008 թվականի մայիսի 17-ին Լեժա քաղաքում Բեսելիդյա ակումբի դեմ արտագնա խաղում դուրս գալով փոխարինման։ 2009/2010 մրցաշրջանում Բալյայը դարձել է «Վլազնիյա» ակումբի հիմնական կազմի խաղացող։ 2010 թվականի ապրիլին մեկ այլ ալբանացի երիտասարդ ֆուտբոլիստ՝ Ռոշի Օդիսեի հետ նա դիտարկվել է ֆրանսիական ՊՍԺ-ի կողմից, երկուսի դեպքում էլ ավարտվել է անհաջող։ 2010 թվականի հունիսի 17-ին Բալյայը 4 տարվա պայմանագիր է կնքել թուրքական «Գենչլերբիրլիգա» ակումբի հետ։ Թուրքական սուպերլիգայում նա անցկացրել է միայն մեկ խաղ, դուրս է եկել փոխարինման 90-րդ րոպեին «Գալաթասարայ» ակումբի դեմ արտագնա խաղում, որտեղ նրա թիմը հաղթել է։ 2011 թվականի սկզբին Բալյայը պայմանագրի երկու առաջարկ է ստացել ալբանական «Վլազնիա» և «Տիրանա» ակումբներից։ Հունվարի 20-ին նա կնքել է երկամյա պայմանագիր «Տիրանա» ակումբի հետ, որի դիմաց նա մեկ մրցաշրջանում ստացել է €70 000, փոխարենը «Վլազնիա» ակումբն առաջարկել է €50 000։ 2011 թվականի օգոստոսի 18-ին Բեքիմ Բալյայը խփել է Ալբանիայի Սուպերգավաթի միակ և հաղթական գոլը։
2016 թվականին հրավիրվել է Ախմատ ՖԱ։


== Հավաքականում ==
Բեքիմ Բալյայը Ալբանիայի հավաքականի կազմում խաղեր է անցկացրել պատանեկան և երիտասարդական մակարդակներում։ 2010 թվականի փետրվարի 17-ին նա ազգային գլխավոր թիմում կատարել է իր նորամուտը Կոսովոյի դեմ խաղում, որի կազմում խփել է իր առաջին գոլը։ Պորտուգալիայի հավաքականի դեմ արտագնա խաղում Բալյայի գնդակը օգնել է թիմին տանել սենսացիոն հաղթանակ։


== Ելույթների վիճակագրություն ==


=== Ակումբային ===
2018 թվական հոկտեմբերի 12-ի դրությամբ


=== Հավաքականում ===
Ընդհանուր։ 28 խաղ / 4 գոլ; eu-football.info:


== Նվաճումներ ==
Թիմային
 «Վլազնիա»

Ալբանիայի գավաթի դափնեկիր՝ 2007/08 «Տիրանա»

Ալբանիայի գավաթի դափնեկիր (2)՝ 2010/11, 2011/12
Ալբանիայի սուպերգավաթի դափնեկիր՝ 2011 «Սպարտա Պրագա»

Չեխիայի առաջնության արծաթե մրցանակակիր՝ 2012/13 «Ռիեկա»

Խորվաթիայի առաջնության արծաթե մրցանակակիր (2)՝ 2014/15, 2015/16Անձնական

Ալբանական սուպերլիգայի մրցաշրջանի լավագույն երիտասարդ տաղանդ՝ 2011/12


== Ծանոթագրություններ ==


== Արտաքին հղումներ ==
Վիճակագրությունը National Football Teams կայքում(անգլ.)Ֆուտբոլիստի էջը soccerway.com կայքում(անգլ.)
Պրոֆիլը transfermarkt.com կայքում(անգլ.)
Թիֆլիսի քաղաքագլուխները (գիրք)

«Թիֆլիսի քաղաքագլուխներ» (անգլ.՝ Mayors of Tiflis, ռուս.՝ Мэры Тифлиса), Հայկական ճարտարապետությունն ուսումնասիրող կազմակերպության կողմից 2003 թվականին հրատարակված «ՀՃՈՒ գիտական ուսումնասիրություններ» շարքի թվով 5-րդ գիրքը (Գիրք Ե)։ Այն հեղինակել է հուշարձանագետ, պատմաբան, բանահավաք, Հայկական ճարտարապետությունն ուսումնասիրող հիմնադրամի երևանյան գրասենյակի ղեկավար Սամվել Կարապետյանը։ Տպագրվել է եռալեզու տարբերակով՝ հայերեն, անգլերեն և ռուսերեն։ Աշխատությունը ներկայացնում է Հարավային Կովկասի գլխավոր քաղաքներից մեկի՝ Թիֆլիսի քաղաքագլուխների (քաղաքապետների) պատմությունը, ինչպես նաև այդ համատեքստում Թիֆլիս (Թբիլիսի) քաղաքի պատմության առանցքային դրվագներ։ Գրքում շարադրված է մինչև 1917 թվականը շուրջ 800 տարիների ընթացքում Թբիլիսիում պաշտոնավարած 47 քաղաքագլուխների կենսագրական և նրանց պաշտոնավարության շրջանը լուսաբանող նյութեր։ Ներկայացված են նաև քաղաքի կառավարմանը, քաղաքային խորհրդին առնչվող տեղեկություններ։ Գրքում ներկայացված են նաև բովանդակությանն առնչվող արժեքավոր լուսանկարներ։
«Թիֆլիսի քաղաքագլուխներ» գիրքը հրատարակվել է Հայաստանի գիտությունների ազգային ակադեմիայի Պատմության ինստիտուտի գիտական խորհրդի երաշխավորությամբ և տպագրվել ՀՀ ԳԱԱ «Գիտություն» հրատարակչությունում։ Աշխատության հրատարակմանը նպաստել են Ռազմիկ և Վիոլետ Թադևսոյանները։
«Թիֆլիսի քաղաքագլուխներ» գրքի հրատարակումը Վրաստանի իշխանությունների և վրացական որոշ շրջանակների կողմից արժանացել է քննադատության։ 2003 թվականին գրքի շնորհանդեսի ժամանակ Հայաստանում Վրաստանի դեսպանության մշակույթի գծով կցորդ Նինո Ափցիաուրին ելույթի թույլտվություն է խնդրել և հայտնել, որ «Հայոսը և Քարթլոսը եղբայրներ են եղել, ինչպե՞ս կարելի է նման բան գրել»։


== Տես նաև ==
Հայկական ճարտարապետությունն ուսումնասիրող հիմնադրամ
Սամվել Կարապետյան


== Ծանոթագրություններ ==
Ճամայկայի ճարտարապետություն և կերպարվեստ

Ճամայկայի ճարտարապետություն և կերպարվեստ, Ճամայկայի ճարտարապետություն և կերպարվեստի արվեստում եվրոպական, հիմնականում անգլիական, մշակույթի ազդեցությունը զուգորդված է աֆրիկյան ժողովուրդների ավանդույթներին։ 17-րդ— 18-րդ դարերից պահպանվել են միահարկ քարե և աղյուսե կառույցներ։ 19-րդ դարի կեսից գերիշխել են երկհարկանի փայտե տները։ 20-րդ դարում կառուցվում են ժամանակակից շենքեր։ XX դարի կեսից զարգանում է պրոֆեսիոնալ կերպարվեստը։ Ժողովրդական ավանդական արհեստներն են փայտի փորագրումը, գեղարվեստական մետաղամշակումը։
Տոլպեկի

Տոլպեկի (ռուս.՝ Толпеки), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սալիվան շրջան (Թենեսի)

Անվան այլ կիրառումների համար տե՛ս՝ Սալիվան շրջան (այլ կիրառումներ)Սալիվան շրջան (անգլ.՝ Sullivan County), ԱՄՆ Թենեսի նահանգի 95 վարչական միավորներից մեկը։ Ընդհանուր տարածությունը 1.070 կմ² է, բնակչությունը՝ 153.048 մարդ (2000 թ. տվյալներով)։ Շրջկենտրոնն է Բլաունտվիլ բնակավայրը։ Կազմավորվել է 1779 թ.։
Պալադ-Կոմարովցի

Պալադ-Կոմարովցի (ուկրաիներեն՝ Паладь-Комарівці), գյուղ Ուկրաինայի Անդրկարպատյան մարզի Ուժգորոդի շրջանում։
2001 թվականի տվյալներով Պալադ-Կոմարովցի գյուղում բնակվում էր 834 մարդ։ Բնակավայրը զբաղեցնում է 2,03 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աստենոսֆերա

Աստենոսֆերա (հին հունարեն՝ ἀσθενής) շերտ է, որը Երկիր մոլորակի համար թիկնոցի դեր է կատարում։ Ավելի շատ է պլաստիկական դեր կատարում քան հարևան շերտերը։ Աստենոսֆերա շերտում նկատվել էլ բազմաթիվ ցածր սեյսմիկ տատանումներ և բարձր էլեկտրական ջերմահաղորդություն։ Երկիր մոլորակի վրա Աստենոսֆերա գտնվում է 100-200 կմ² խորության վրա, մայրցամաքներից մայրցամաք 50-60 կմ² վրա, նաև օվկիանոսներում։ Աստենոսֆերայի ստորին սահմանի խորությունը հասնում է մինչև 250-350 կմ², ըստ ուրիշ տվյալներով՝ մինչև 200 կմ²։

		


== Ծանոթագրություններ ==
Սոցիալիստական-բանվորական ինտերնացիոնալ

Սոցիալիստական Բանվորական Ինտերնացիոնալ (գերմ.՝ Sozialistische Arbeiter-Internationale), սոցիալ-դեմոկրատական կուսակցությունների միջազգային միավորում, ստեղծվել է 1923 թվականին և կազմալուծվել Երկրորդ համաշխարհային պատերազմի ընթացքում՝ 1940 թվականին։ Հիմնադրվել է Բեռնի ինտերնացիոնալի և «Ինէոերնացիոնաչ 2¹/2»-ի միավորիչ կոնգրեսում։ 
Խումբը ստեղծվել է լոնդոնյան Վիեննայի ինտերնացիոնալի և նախկին Երկրորդ ինտերնացիոնալի միաձուլման միջոցով և հանդիսացել է Սոցիալիստական ինտերնացիոնալի իրավանախորդը։
Սոցիալիստական բանվորական ինտերնացիոնալի աջ լիդերներն իրենց պրակտիկ գործունեության մեջ զգալի չափով հանդես են եկել հակակոմունիզմի և հակասովետիզմի գաղափարախոսությամբ։  
Երկրորդ համաշխարհային պատերազմի սկսվելուց և Նացիստական Գերմանիայի զորքերի կողմից Եվրոպայի մի շարք երկրների, այդ թվում՝ Բելգիայի (որտեղ Բրյուսելում 1935 թվից գտնվում էր սոցիալիստական բանվորական ինտերնացիոնալի ղեկավար կենտրոնը) գրավումից հետո դադարեցրեց գործունեությունը։